R5dwMg/zh-wiki-yue-long huggingface dataset:
學界過去認爲出土嘅唐代吐蕃藏文銘刻係立喺各朝嘅普贊時期，白桂思從碑文用詞及內容入手，主張呢啲碑刻係吐蕃帝國崩潰之後先立嘅。佢又主張吐蕃時期傳說嘅「佛苯之爭」實際冇發生過，因爲苯教產生喺吐蕃帝國崩潰之後。
伯希和係法國著名嘅漢學家，亦係中亞探險家，佢收集咗好多文物，將佢哋運去法國，當中最有名嘅係敦煌文獻。最初佢跟住外國使節團入來，從而開始研究中國。佢精通13種語文。伯希和淨單係探查過中亞一次，但就帶來咗好多文物。
伯希和出生喺巴黎，佢係法蘭西公學院嘅東方學者薛旺·李維同沙畹嘅弟子，喺佢哋之下學嘢。之後伯希和去喺法屬印支河內嘅法國遠東學院做嘢，嗰陣時爲咗學院圖書館嘅藏書收集，要購入啲漢籍，1900年派遣佢去北京。
喺佢訪問北京期間，發生咗義和團運動，包圍咗北京嘅外國使館區，因而拘禁其中。喺包圍戰期間，伯希和脫出過兩次，一次搶低咗敵軍嘅軍旗，另一次爲圍困嘅人攞新鮮生果。因爲佢嘅勇猛，佢攞到咗法國榮譽軍團勳章。之後，22歲時佢又返到河內，做咗遠東學院嘅漢學教授，之後歷任過法國啲大學嘅教授。
伯希和嘅探險團喺1906年6月17號離開巴黎，向中亞探險。佢嘅隊員有軍醫路易·韋楊博士、攝影師沙勒·努兀。呢三人經由鐵道，從莫斯科移動到塔什干，入到中屬突厥斯坦地域，1906年8月尾時探險隊到咗喀什，同俄國總督一齊住，停留喺俄國總領事館。
離開咗庫車，伯希和去咗烏魯木齊，喺嗰度探險隊遇到咗瀾國公。瀾國公同佢嘅兄弟都係義和團嘅首魁，所以處於終身流配嘅狀態。伯希和喺佢度見到咗敦煌出土嘅《法華經》古寫本，於是趕赴敦煌。伯希和探險隊最後停腳嘅地方就喺敦煌，就喺嗰度伯希和掙得佢嘅名聲，喺1908年2月12號到達。
喺敦煌伯希和對王圓籙嘅藏經洞有所聞，於是接近佢度。英國探險家斯坦因喺上年1907年訪問過敦煌莫高窟，搦走七千份古文書，流出咗消息，淨低嘅文書仲好多，有份量龐大嘅古書籍同各種版本，以及好多藝術作品。伯希和同看守莫高窟嘅王道士交涉，允許咗佢入藏經洞。
伯希和用咗三個禮拜去調查藏經洞嘅古文書版本，分析後選出最有價值嘅文書數千卷，就買賣事宜同王圓籙交涉，說服咗佢。王圓籙計劃再建莫高窟，個預算有必要，於是承諾用500兩賣出呢個莫大嘅份量。因爲斯坦因唔識中文，佢帶趄歸嘅文書有好多係冇價值嘅嘢，而伯希和通曉包含中文在內嘅13國語種，選出嘅文書冚唪唥都係絕品。
伯希和一行人喺1909年10月24號返到巴黎，意外噉畀老師沙畹等班遠東學院嘅同僚激烈噉非難，起訴伯希和佢哋浪費公幣而帶返來啲僞造文書，話佢哋有醜惡嘅陰謀。佢哋認爲斯坦因帶走敦煌文書去後，已經乜嘢都冇淨。
之後，佢發表咗《敦煌千佛洞》等好多研究書，對東方研究有好大影響，喺第一次世界大戰時佢作爲法國武官駐留喺北京，喺1945年因癌症喺巴黎死去。有人評價話「若果冇咗伯希和，漢學會變成孤兒」，公認係漢學嘅偉大學者。
國家社會主義德國工人黨，減筆納粹黨，係德國一政黨。前身德國工人黨，一九一九年創立，一九二〇年改名。後期由希特拉領導，響德國國會大選中獲勝，黨魁希特拉響一九三三年出任德國總理。納粹黨執政之後，威瑪共和時代結束，德國進入希特拉獨裁時代，俗稱納粹德國又或者第三帝國。
柏林係歐洲政治、文化同埋科學其中一個最有影響力嘅中心。 柏林亦都係歐洲大陸嘅交通嘅重要樞鈕，亦都有最出名嘅大學、體育盛事、管弦樂團同博物館。 佢嘅經濟係建基於服務行業之上嘅，包含咗好多嘅媒體同埋生命科學公司、會議場地、研究院、同埋創意工業。
柏林喺 13世紀第一次喺文獻出現，喺 1701年做咗普魯士王國嘅首都，後嚟做咗德意志帝國，魏瑪共和國同埋第三帝國嘅首都。喺第二次世界大戰之後，個城俾人瓜分咗。東柏林成為咗德意志民主共和國嘅首都，而西柏林就仲係西德管，但係就唔再係首都，而且由1961年至到1989年俾柏林圍牆圍住咗。
奧匈帝國，舊時又叫奧斯馬加，係由奧地利帝國同匈牙利王國喺1867年開始組成嘅帝國，嗰時係歐洲大國，去到1918年因為打輸咗一戰而解體，分裂出奧地利、匈牙利同埋捷克斯洛伐克，另外有一啲地方變咗做南斯拉夫、波蘭、羅馬尼亞同意大利嘅一部分。
德意志帝國，正式國號叫德意志國，係1871年到1918年嘅德國君主制政權。佢主要繼承普魯士王國，響打輸第一次世界大戰後被威瑪共和國取代，但係威瑪共和仍然用德意志國嘅國號。德意志帝國係德意志民族國家，政體係聯邦君主立憲制。
德意志帝國喺1871年1月1號按新訂立嘅憲法成立。1871年1月18號，普魯士國王威廉一世喺凡爾賽鏡廳稱帝，而當時帝國仍然打緊普法戰爭。德意志帝國係第一個德意志族民族國家，建國基礎係小德意志，統治層係嚟自普魯士嘅荷軒蘇蘭族。
帝國初期內政同外交都係由首任兼任期最長嘅俾斯麥主理，直至1890年，佢嘅治術初期比較放任，後來佢以文化鬥爭抗擊社會主義思潮，內政踏入較保守主義嘅階段，後來德國通過保護主義嘅關稅同埋社會保險政策，為社會政策轉捩點。
1888年威廉二世繼位，喺俾斯麥辭職之後施加個人影響力，主導帝國政治，但同時個別其他官員亦左右其政策，以致有時國策畀人有矛盾同難以預測之感。德國社會運動同傳媒興起，間接促使政府採取帝國主義「世界政策」，以及針對社會民主而實行團結政策，另外實施海軍擴張政策。
威廉二世嘅稱霸野心造成德國被孤立，並且增加戰爭危機。當第一次世界大戰終於喺1914年爆發，德國被迫面對多條戰線，而軍方喺內政方面亦都把持政策。隨住德國喺戰爭中遭受大量人命傷亡，以及被協約國封鎖海路，王室逐漸喪失廣泛支持。
早期共產主義包括原始共產主義，空想共產主義。由馬克思開始進行各系列想象，馬克思覺得人類原始社會係共產主義社會，而社會上，財產分配就係共有制。之後，恩格斯書寫《家庭、私有制和國家的起源》入面指，繼承人類學家摩爾根所知，講述人類史早期情況、私有制起源同原始共產主義消亡。
十九世紀西歐人以馬克思主義為基礎，進行現代共產主義工人運動，如巴黎公社。第一個成功建政就係列寧同托洛茨基一夥布爾什維克領導，佢成功以暴力推翻沙皇俄國。1922年12月30日，布爾什維克操控俄羅斯、烏克蘭、白俄羅斯同南高加索聯邦，並綁成蘇維埃社會主義共和國聯盟。
政黨表面冠名共產，但重停留官僚主義層面。今日各共產主義政黨執政國，包括中國、越南、老撾同古巴等，由於現存共產主義國家按共產主義理論重係喺「社會主義初級階段」，並唔係理論共產主義，階級、政黨、警察同軍隊係保證社會運作生產、使用、收益同處分。
人們已對自由市場同普世價值加強認識，先盡可能改善現有體制。古代社會發展唔完善，所以出現放棄改革，而進行思想革命嘅左派。但共產主義嘅原意為消滅私有產權下嘅漏洞，以建立無階級觀念、無剝削同壓迫嘅社會。近代人對舊社會進行改善，各國先後廢除奴隸制、帝制，社會風氣鼓吹人人平等。
卡爾·馬克思 ，响德國特里爾市出世，係好有影響力嘅哲學家，政經學者同埋社會主義者。佢最出名嘅學說係歷史分析階級鬥爭，響1867年出版嘅《資本論》，馬克思嘅哲學理論對階級鬥爭嘅分析，佢認為呢幾千年嚟，人類發展史上最大矛盾同問題不過於唔同階級嘅利益掠奪同鬥爭。
史太林，又譯成斯大林，原名იოსებ ბესარიონის ძე ჯუღაშვილი，係格魯吉亞人，係蘇聯嘅領袖，做過蘇聯共產黨中央委員會總書記，蘇聯人民委員會主席兼部長會議主席，國防部長。第二次世界大戰時同埋之後係「三巨頭」之一。
後尾，佢就因爲腦出血而死咗。佢推行嘅農業集體化擾亂食品生產，引發1932年蘇聯大饑荒。1930年代，斯大林喺樹立個人崇拜同時，對黨、政、軍領導人，少數民族以至群眾進行大規模逮捕，流放或勞改等，造成上百萬人死咗，呢時期因而被稱為蘇聯大清洗時期。
共濟會，別名規矩會，美生會等等，甚至洪門，係一個遠古至歐洲中世紀嘅神秘組織。但現代共濟會表明係國際性慈善同社交組織，而且透明度已經高好多。佢今日係類似宗教嘅兄弟會但又唔限會員嘅宗教信仰，基本宗旨係提倡博愛、自由、慈善，追求提升個人美德令人類進步。
反駁呢種說法嘅人指，希特拉雖然參與選舉，但佢用上唔少恐嚇同暴力嘅手段，提倡種族主義灌輸排外仇視猶太人嘅仇恨心理，領導自己所屬嘅納粹黨嗰陣都用上軍事化手段，唔容許有反抗聲音存在。就算手段係一人一票，入面亦冇真正嘅選擇，而係迫人哋投票畀自己。
另外，希特拉喺德國政府當權之前，佢同佢領導嘅納粹黨，雖然日漸取得越來越多嘅支持，但始終攞唔到過半選票。例如喺1932年嘅德國總統大選入面，就有53.0%嘅人投咗俾佢嘅主要對手興登堡，而希特拉自己就只係得36.
8%嘅選票。而去到1933年2月27號，納粹黨掌權後對德國共產黨進行插贓嫁禍之後嘅選舉，納粹黨都只係攞到4成坐緊嘅選票，唔能夠喺國會攞到過半議席。連同佢建立衝鋒隊喺德國挑起，針對反對佢嘅人嘅武鬥案件同恐怖襲擊，佢都要1933年11月選舉先至一統國會，驅逐所有反對佢嘅人。
1922年至1943年間，國家法西斯黨政權統治咗意大利並同大日本帝國加入軍事同盟，後嚟做咗軸心國。德國納粹黨喺第二次世界大戰期間影響整個歐洲。西班牙佛朗哥法西斯政府，搞好工業經濟同國家外交，但就冇幫手打二戰。
梵爾賽條約，全稱《協約國及參戰各國對德約》，係結束第一次世界大戰最重要嘅和約，喺1919年6月28號協約國同埋德國之間簽嘅，正式結束咗佢哋之間嘅戰爭狀態。雖然喺1918年11月11號簽嘅停火協議已經結束咗實際嘅戰鬥，但係和約要協約國喺巴黎和會傾咗六個月之後先有。
到咗1989年嗰時，佢受到東歐劇變影響，統治咗國家40幾年嘅共產黨俾人趕落台，於是佢變返做一個民主國家，但係最後因為天鵝絨革命而解體，並喺1993年1月1號拆開做捷克共和國同斯洛伐克共和國兩個新國家。
1927年4月6號响蘇聯嘅大使館捉咗李大釗，4月28號殺咗李大釗。開頭日本寄望喺掌控內滿嘅軍閥張作霖，但係後來發覺張作霖好難馴服，後來張作霖响1928年6月4號瀋陽皇姑屯火車站被日本關東軍炸死，史稱皇姑屯事件。
東印度公司，又叫做英屬/英國東印度公司，1707年聯合法令簽訂之後，又叫。1600年英倫女王伊利沙伯一世頒發皇家特許狀之後成立嘅特許公司，大航海時代歐洲嘅聯合股份公司之一。公司初頭係開來同東印度群島做生意，搞搞下變咗主要同印度次大陸同中國做生意，係歐洲各國入邊最先開嘅一間東印度公司。
到咗十七世紀後期，亦有其他啲英國公司，如英國東印度貿易公司，想挑戰佢嘅壟斷地位。最後喺一七〇八年公司同其他公司合併咗，轉成專搞東印度羣島生意嘅商人聯合公司，自此亦有咗第個名尊貴東印度公司。因爲係聯合公司，亦叫聯合東印度公司。
東印度公司做生意，以棉花、絲、硝石、茶同鴉片爲主。公司唔單止係做生意，佢仲憑軍力同行政手段，兼統治咗印度度好大片土地。公司治印度，始自一七五七年，巴叻士之戰後。到咗一八五八年，喺一八五七年印度之亂而終。
一八五八年英國立法，名一八五八年印度政府法案，改由英國皇家直管印度，成爲咗印度之王。公司最後喺一八七四年一月一號，因東印度公司股息贖回法案而解散，股東得印度政府債券做補償，而女王域多利，就成爲首任印度皇帝。
東印度公司早期集中搞香料貿易，其後業務趨向多元化，先至涉足咗印度嘅紡織品業，將當地啲產品同埋新名詞帶咗入英國，好似印花大手巾bandana、未經漂染嘅粗白棉布calico、印花棉布chintz、粗棉布dungaree、格仔棉布gingham、泡泡紗seersucker、塔夫綢taffeta等。
東印度公司設喺廣州嘅英屬廣州商館，係歐美各國最早喺廣州設立嘅商館 ，又叫做夷館，「為夷人居停之所」。隨着1757年清廷改定廣州做唯一嘅貿易港，廣州商館就成咗東印度公司代表英國、有著對華貿易壟斷權嘅官方組織，直到1834年東印度公司嘅對華貿易壟斷權被取消前，廣州商館係實際主導咗大清同大英間嘅關係。
二二六事件，又叫做「帝都不祥事件」或「不祥事件」，係1936年2月26號大日本帝國一場失敗咗嘅政變。喺呢場失敗咗嘅政變中，叛軍殺咗日本陸軍軍人松尾傳藏同埋渡邊錠太郎，財務大臣高橋是清，內務大臣齋藤實，最後有19名叛軍嘅領導人被判咗死刑。
德國軍隊分北、南、西三個方向發動攻擊，以兩翼包圍嘅方式夾擊集結喺邊境嘅波軍主力部隊。波軍損失慘重、所以將集結喺德波邊境嘅部隊撤走咗，將佢哋用喺首都華沙以西嘅位置建立一條防線，等英法兩國對德國嘅西方戰線發動攻擊，但係有兵力絕對優勢嘅盟軍就完全冇郁過。
9月中，德軍已經打到嚟華沙，波軍將大部分嘅主力集結，喺布楚拉河反擊德軍，迫到德國要調兵嚟應付先搞得掂，最後，德軍將波軍主力包圍，德國已經攞到決定性嘅勝利。9月17號，東面嘅蘇聯根據《德蘇互不侵犯條約》中嘅秘密協議而入侵波蘭，開啟咗第二戰場。
波蘭政府覺得原先守喺東面「羅馬尼亞橋頭堡」進行固守嘅計劃已經唔可行，於是下令撤離全部部隊到中立嘅鄰國羅馬尼亞。10月6號，最後一批波蘭軍隊喺科克戰役之後畀德軍擊潰，德蘇兩軍佔領成個波蘭。雖然波蘭從未有代表全國嘅政府或組織出面宣佈投降過，但係已經象徵咗波蘭境內戰事嘅結束。
10月8號，經過短暫嘅軍政府管理之後，德國直接將波蘭西部，包括西里西亞、大波蘭、波莫查、胡芝省、但澤等曾經係德意志帝國領土同埋有好多德裔人居住嘅地區吞併成為國土，而其他地區就由親衛隊上將嘅漢斯·法郎克領導嘅波蘭總督府管理，對內實施「德國化」政策，喺德國佔領期間，納粹親衛隊喺波蘭境內起咗好多集中營，關押猶太人、醫生、公務員、教會人員同埋地主等群眾，最後將佢哋大量處決。
喺蘇聯嘅佔領區入面，史太林就對波蘭人實行「俄羅斯化」，一樣殺死咗波蘭社會精英同政治反對者，其中屠殺2萬個波蘭軍官嘅「卡廷大屠殺」最出名。喺德國佔領波蘭之後，後者組織咗地下抵抗勢力「波蘭家鄉軍」喺二戰期間打游擊戰。
而走佬到西方國家嘅幾十萬波軍就組成咗流亡政府，同埋加入咗盟軍，喺其他戰場繼續同軸心國戰鬥。二戰完咗之後，波蘭本土由波蘭統一工人黨執政，同西方意識形態接近嘅流亡政府就返唔到波蘭，一直到東歐劇變之後先返到嚟。
波蘭戰役係第一次世界大戰完咗之後德軍嘅第一次大規模陸上作戰，好多國家對於德軍迅速達成嘅勝利覺得好驚訝，進而產生咗好多誤解或者有好大爭議嘅觀點，一啲錯誤嘅資訊仲喺今日嘅出版品中可以見到，例如最出名嘅「波蘭騎兵向德國戰車衝鋒」、「德國空軍喺一日內消滅波蘭空軍」等等，實際上都係好多以訛傳訛嘅資訊加上納粹宣傳機關嘅宣傳所造成嘅現象。
呢段期間雙方有小規模嘅空中同海上嘅衝突，英國開始將遠征軍調去法國，法國就開始進行一啲動員嘅工作。1940年初法國有14個師防守馬奇諾防線，同時有80個師喺後方支援，英國陸續增援到9個師嘅部隊到咗1940年5月英法集結咗超過3,100架戰車同2,000多架戰鬥機。
當時德軍同波蘭交戰緊嘅得少量軍隊守喺同法國交接嘅齊格菲防線，喺另一邊嘅馬奇諾防線，英法聯軍同德軍相對，但只係爆發零星交戰。英國皇家空軍向德國投擲宣傳單，加拿大軍隊都踏上咗英國，但係西歐喺7個月之間並冇任何戰爭，直到兩個陣營終於喺北歐戰役中爆發衝突，結束咗呢一段冇戰爭嘅宣戰期。
喺重整軍備期間，英法除咗靠本身嘅生產之外，都向美國買咗大量武器。美國作為非參戰國，向英法租借同畀折扣出售武器。但係喺1930年代，英美嘅私人公司曾經隱瞞政府，向德軍提供咗武器，德軍戰機嘅引擎喺英國整，原材料就喺美國買。
喺西歐假戰期間，蘇聯喺1939年11月30號入侵芬蘭，東歐爆發咗冬季戰爭。普遍輿論都支持民主國家芬蘭，由於芬蘭嘅抵抗似乎比波蘭對抗德軍更加成功，英法國民甚至要求政府支援芬蘭對抗強大嘅蘇聯。於是，蘇聯俾人踢出國際聯盟，英法兩國曾經計劃遠征斯堪的納維亞。
英國因為支援芬蘭失敗，而改成支援挪威，帶來嘅災難令英國首相張伯倫喺下議院受到攻擊。雖然下議院以281票同意對200票反對通過咗對張伯倫政府嘅信任動議，但係好多支持者都轉投咗反對票。張伯倫覺得冇嗮支持，好難繼續領導英國政府或另組聯合政府，就喺5月10號辭職。
德國出動120個師嘅兵力兵分三路，直逼列寧格勒、莫斯科同埋基輔。喺第一日嘅行動德軍勢如破竹節節進迫，到咗第五日，佢哋已經深入蘇聯境內。到咗8月，形勢開始對德軍不利，希特拉最初以為喺冬季來臨之前就可以將蘇聯紅軍殲滅，但係佢低估咗蘇聯紅軍嘅實力，結果戰事拖延落去，德軍最終慘敗。
聖彼得堡個名係從德文「Sankt Petersburg」翻譯過來，1914年第一次世界大戰爆發時，因為俄國出現反德情緒，聖彼得堡個名就俾沙皇政府改為彼得格勒，到咗蘇聯成立，1924年列寧死咗之後又改名叫做列寧格勒。
意大利社會共和國係意大利法西斯國家嘅第二個、亦係最後一個政權，由墨索里尼同埋佢改革之後嘅反君主主義嘅共和法西斯黨領導。國家宣布羅馬係佢嘅首都，但係實際上權力中心喺薩羅，佢係喺加爾達湖上面嘅一個小鎮，靠近布雷西亞，墨索里尼同外交部嘅總部就喺嗰度。
德國控制咗意大利北部，放咗墨索里尼，並將佢帶到德國佔領區建立傀儡政權。意大利社會共和國喺1943年9月23號宣布成立。儘管政權聲稱對意大利大部分領土擁有主權，但佢事實上嘅管轄範圍只係得意大利嘅一小部分地區。
1945年4月25號，亦即係建國19個月後，意大利社會共和國幾乎崩潰。喺嗰一日，一場廣泛嘅黨派起義，連同盟軍喺意大利嘅最後進攻中嘅努力，成功將德國人幾乎全部驅逐出意大利，自此呢一日喺意大利被叫做「解放日」。
4月27號，意大利游擊隊捉到正喺度逃走嘅墨索里尼同佢嘅情婦、幾名意大利社會共和國部長同其他幾名意大利法西斯分子。4月28號，游擊隊槍殺墨索里尼、佩塔奇同大多數其他俘虜。意大利社會共和國嘅國防部長魯道夫·格拉齊亞尼喺5月1號，即係德國喺意大利投降嘅第二曰，交出意大利社會共和國剩低嘅一切。
1941年12月8號早上，日軍發動閃擊戰，進攻新加坡，轟炸美國海軍基地珍珠港，拉開了太平洋戰爭的序幕。是日清晨4時，日軍轟炸機在戰機的掩護下，空襲啟德機場及深水埗軍營，陸軍同時越過邊界入侵。日軍分兩路從深圳、寶安入侵新界地區。
為牽制中國軍隊南調增援香港，日軍發動第三次長沙會戰，同時於何文田設置炮兵陣地，以重炮轟擊港島各軍事要點，雙方爆發連番炮戰。日方兩次派人渡海到港島勸說英軍投降，均遭拒絕。港島防線經日軍連日的炮轟，終於崩潰。
19日黎明，各路日軍成功登陸港島北岸。早上，第229聯隊成功奪取鯉魚門各炮台陣地，並屠殺守軍，繼攻柏架山。230聯隊分兵攻取黃泥涌峽、渣甸山及聶高信山三地，惟攻打黃泥涌峽一路，損兵折將，傷亡不少。第228聯隊亦分兵攻取上述三地。
羅遜准將令溫尼伯榴彈兵營數排兵員反攻，力圖重奪畢拉山及渣甸山，但不果。其後，英軍位於黃泥涌峽的西旅指揮部轉移往聶高信山與金馬倫山之間的布力徑，途中司令部全體人員中伏殉職，東旅曾派兵救援，冀重奪黃泥涌峽，亦不果。
20日下午，第228聯隊攻陷聶高信山。21日，229聯隊攻陷大潭峽，惟英軍仍死力抵抗。22日早上，第230聯隊攻佔黃泥涌峽。窩利斯准將以守軍腹背受敵，遂將東旅指揮部撤至赤柱半島，港島東部遂全為日軍所有。
守軍在灣仔峽、馬己仙峽等處築有防禦工事，且頑強抵抗。23日晚上，灣仔峽以東全部失守。各炮台守軍自毀炮台設施後撤走。24日，摩利臣山及禮頓山亦告失陷。25日早上，灣仔峽及巴理殊山易手，戰局已至無可挽救的地步，下午6時，港督楊慕琦及莫德庇少將渡海往九龍，向日軍投降。
香港響英國殖民地統治下嘅發展因為日軍佔領而斷咗。日軍響1941年12月8號偷襲珍珠港嗰日，由酒井隆指揮由深圳打落嚟香港。負責守住香港嘅包括駐港英軍、由加拿大、印度支援香港嘅軍隊同埋香港義勇軍。雖然港府多番宣傳英軍作戰能力，但係英國響歐洲戰場都自己顧唔掂自己，駐港軍隊始終響好不利嘅防守位置。
日軍響佔領香港後即刻成立軍政廳，由酒井隆做最高長官，直到1942年2月20日改置香港佔領地總督部，成為日本內閣嘅直轄機關，由磯谷廉介嚟到做頭一位管香港嘅日本籍總督。1944年12月，田中久一坐鎮廣州遙領總督一職，於1945年1月2日履任。
唔少人行路時餓死病死。就算留響度嘅市民，普遍都對日軍反感，更加不時有平民響香港島山頭偷襲日軍將領。到咗日軍佔領嘅中期，有香港居民參與東江縱隊抗日武裝組織，響新界等地方對抗日軍。如果佢哋覺得港人造反，就會用槍枝打人。
日人治理香港，實行以華制英、以華制華。英美人士為「敵國公民」，皆關押在集中營，以華人及印度人管理。又設立香港善後處理委員會、香港華民代表會及香港華民各界協議會，以華人出任主席，籠絡社會知名人士，協助解決社會及民生問題。
日軍佔領香港後，以香港作為用兵東南亞嘅物資供應地，支持其推廣太平洋戰事，故運走大量包括糧食嘅物資，因此，在三年零八個月嘅日治時期，香港糧食供應不足，市面時有搶掠情況出現，致民生困苦。同時，香港經濟一片蕭條，不少商店被逼停業，直至社會秩序逐漸恢復，始重新經營。
由於糧食短缺，日軍規定食米實行配給制度。持配給證者，每人每日獲配米六兩四錢。1943年2月以後，配額曾一度減至三兩二錢。其他副食品如糖、食油、鹽、蔬菜和肉類等由於極度缺乏，價格亦不斷暴漲，貧苦市民只有靠吃花生麩、樹根和木薯粉充飢，以苟延性命，飢民搶食現象經常發生。
其時，金融活動陷於停頓，匯豐銀行、渣打銀行及有利銀行等英資銀行均被飭令停業，只有部分華資銀行提供有限度嘅服務。軍票成為法定流通貨幣，強逼市民交出港幣換取軍票，初期規定軍票與港幣兌換價為2港元換1元軍票，1942年7月提高兌換價為4港元換1元軍票，1943年6月30日宣佈港幣停用。
1938年，中共在廣東東江地區組織抗日武裝，1940年8月部隊改編為廣東人民抗日遊擊隊第三及第五大隊，由曾生、王作堯、林平指揮，在惠州、東莞及寶安一帶進行敵後抗日活動。日軍侵港期間，黃冠芳、劉黑仔、曾鴻文等人奉命率眾進入新界，組織民兵。
1942年2月3日，中共將派進港九地區嘅幾支遊擊武工隊合編，組成廣東人民抗日遊擊隊，後改稱東江縱隊港九獨立大隊，由蔡國樑任大隊長，陳達明任政委，黃高陽任政治處主任，總部設在西貢，另有西貢中隊、沙頭角中隊、元朗中隊、市區中隊、大嶼山中隊等各地區分隊。
港九獨立大隊曾多次突襲日軍據點，擊斃不少日軍及漢奸。其中海上中隊以糧船灣為基地，經常破壞日軍海上運輸線，擊沉及擄獲敵船多艘。港九獨立大隊曾冒險營救大批盟軍及國際友人，據不完全統計，獲營救人士有英國人20多名、美國空軍機師8名，還有丹麥人、俄國人、挪威人等近百人。
日軍在深水埗警署設立戰俘營指揮部，並把大約7,000名戰俘送到深水埗集中營囚禁，其餘嘅則被囚禁於北角集中營。其後，日軍將普通士兵和軍官分開囚禁，前者仍留在深水埗集中營，後者就被遷往亞皆老街集中營。由於集中營過分擠逼，加上糧食不足和環境惡劣，以致在集中營內腳氣病、痢疾和白喉等惡疾非常猖獗，尤以深水埗集中營最為嚴重，不少戰俘因得不到適當治療而死亡。
馬頭涌初作馬頭圍，在1938年建成難民營，以收留撤退至香港嘅國民黨軍隊。日佔時期，難民營變為集中營，主要囚禁被俘嘅印兵。由於日軍並沒有履行《日內瓦戰俘協議》，給予戰俘適當嘅看待和照顧，大部分被囚戰俘均處於飢餓及疾病交迫之中。
亞皆老街集中營位於亞皆老街、太子道、科發道一帶，本用作收容難民，日軍佔領香港後，用以拘留被俘印兵。據在囚戰俘憶述，當時營內囚禁約1,000多人，其中700人為印兵，戰俘試圖維持營內秩序，卻經常因為糧食分配等各種問題爭論不休。
據說，英軍軍官何禮文曾經計劃從窩打老道地下排水系統，進入亞皆老街集中營，從而跟被囚戰俘接觸，並計劃請求東江縱隊協助，組織他們集體逃亡，但計劃因風險過高而告吹。聖德肋撒堂神父曾獲准前往Ronald Holmes集中營，主持彌撒等天主教儀式。
赤柱拘留營幾乎所有建築物，都用作囚室，除教室以外，聖士提反書院嘅禮堂、教師宿舍、科學實驗室及多間平房，皆住有大量被拘留者。赤柱監獄嘅獄長及監獄醫生宿舍被改建成為日本集中營總部，其歐洲警寓所平均住有30名被拘留者，印度獄警寓所平均住有6名被拘留者，單身印度獄警宿舍被改建為白沙灣Tweed Bay醫院。
北角戰俘營位於北角電照街遊樂場及英皇道遊樂場部分土地上，戰前這裏是難民營，日佔期間主要關押加兵及英國皇家海軍俘虜。1941年12月18日晚上，這裏已經成為關押非華裔平民以及在灘頭堡、渣甸山及黃泥涌峽等戰役中被俘嘅西旅先頭部隊嘅營地。
神風洞位於南丫島索罟灣至蘆鬚城之間海濱，為一些在日佔期間挖掘嘅山洞。日軍挖掘此等山洞，用作收藏自殺式快艇，名為「震洋特玫摩托艇」，簡稱震洋艇。日軍計劃出動震洋艇撞擊駛過嘅盟軍戰艦，並與之同歸於盡，日本海軍對這種自殺式作戰部隊稱為「震洋特攻隊」，但計劃還未執行，戰爭已經結束。
第二次大戰末期，德國、英國、意大利及日本皆有發展特攻摩托艇，其中以日本嘅震洋艇較為出名，是由其海軍少將黑島龜人提倡。當時黑島龜人擔任日本海軍聯合艦隊司令長官山本五十六嘅重要參謀，為偷襲珍珠港及進攻馬來半島嘅主要策劃者之一。
1944年中期，日本海軍開始設計和開發震洋艇，共生產了6,200艘震洋艇。震洋艇長5米、闊1.2米，船身以三合板製成，搭載豐田汽車引擎，船頭安裝撞擊引爆裝置，以引爆艇內嘅250公斤高爆炸性炸藥。當發現敵方船隻時，震洋艇便從洞內滑出海面，撞向敵方船隻，並引爆炸藥，通常是由多艘震洋艇同時出動，以狼群圍攻獵物方式，完成自殺任務。
日軍組成震洋特攻隊共147隊，其中第35、第36及第107隊駐守南丫島，他們在沿岸挖掘出20多個山洞，每個山洞大小略同，深度約20米，用以收藏震洋艦。隨著日本在1945年8月宣佈無條件投降，部署在香港準備出擊嘅震洋特攻隊沒有取得任何戰果。
1942年，隨著日軍在各個戰場陣亡士兵數量越來越多，他們提出了「一朝戰死，忠靈報國」嘅宣傳口號，開始推行「忠靈彰顯運動」，建築忠靈塔作為陣亡士兵墳墓，是這個運動嘅其中一個部分。日軍特別在香港興建一座忠靈塔，以紀念侵襲香港期間陣亡嘅士兵，並於1942年2月9日下午奠基。
忠靈塔建於寶雲山山頂上、灣仔峽與馬己仙峽之間，約為灣仔至金鐘之間對上位置，當時未有太多高樓大廈，該位置在維多利亞港兩岸大部分地區均可看到，建成後將成為香港地標。日佔總督磯谷廉介委派改建總督府嘅年輕工程師藤村清一負責設計。
楊慕琦喺1941年9月上任港督嗰時，香港已經喺第二次世界大戰嘅陰霾之下。1941年12月8號朝早8點，日軍喺偷襲珍珠港之後幾個鐘就空襲香港。香港保衛戰只係捱咗18日，12月25號，楊慕琦率領英軍正式向日本投降。
赤柱係香港一個地方，亦係一個村，喺香港島南岸，赤柱半島上面，屬於南區。佢喺淺水灣東面、石澳西面。赤柱係旅遊名勝，以墟市同沙灘最為吸引人，之後美利樓都喺度重建。赤柱係個古村，最遲明朝萬曆年間已經有人住，亦曾經有唔少水上人聚居，船影處處，不過今日已經見唔到漁船。
山本五十六，原名高野五十六，係日本海軍軍人，第26、27任聯合艦隊司令長官，最高軍銜係海軍大將，曾經策劃同指揮珍珠港事件、中途島戰役等等。1943年佢視察前線嘅時候，喺所羅門群島畀美軍打落佢座機。死後追贈海軍元帥大將。
細個嗰陣嘅山本非常好勝，佢讀小學嗰時聽到有人話「乜嘢都食得就係鉛筆唔食得」，結果竟然真係隊咗支鉛筆落肚。1896年喺新潟縣立長岡中學度讀。1901年山本五十六入讀海軍兵學校，係第32期生，同期嘅有鹽澤幸一、吉田善吾、嶋田繁太郎、堀悌吉等等，佢哋之中同山本關係最好嘅係堀悌吉。
1905年1月，山本五十六以少尉候補生嘅身份分配到裝甲巡洋艦「日進」號，5月27日山本參加咗日本海海戰，佢左腿炸傷，左手嘅食指同中指炸斷，後尾到咗1938年，山本因為呢件事獲頒「傷殘軍人第一號徽章」。
之後山本喺防護巡洋艦「須磨」號、戰艦「鹿島」號、海防艦「見島」號、驅逐艦「陽炎」號分別都服役咗幾個月，加埋有一年半時間。喺呢一年半裡面，除咗喺各艦服役之外，山本五十六重作為海軍砲術學校普通科同海軍水雷學校普通科嘅學生，分別接受過一年零四個月同四個月嘅教育。
哥倫比亞特區嘅土地來自馬利蘭州同維珍尼亞州。哥倫比亞特區建立嘅時候，波多馬克河北岸包括佐治城，華盛頓市同埋華盛頓縣。1878年，三地合併成「華盛頓」，哥倫比亞特區同埋華盛頓市成為具有雙重政治意義，由同一個政府機構管理嘅同一塊土地。
佢嘅英文名入面嘅逗號表明佢嘅雙重含義。哥倫比亞特區建立嘅時候波多馬克河南岸包括亞歷山大縣，寫做亞歷山德里亞縣，但係當地居民一路都反對脫離維珍尼亞，喺當地居民多次請願之後，美國國會喺1846年7月9日通過法案並經過維珍尼亞人民大會批准將波多馬克河南岸嘅土地喺1847年交返畀維珍尼亞。
曼哈頓計劃係第二次世界大戰期間研發同整原子彈嘅一項大型軍事工程，由美國同相關支援嘅英國同加拿大執行，呢個計劃喺1942年至1946年間直屬於美國陸軍工程兵團嘅萊斯利·理察·格羅夫斯將軍領導，工程原名係「代用材料項目發展」，之後改成「曼哈頓工程區」。
1941年12月7號，日本偷襲美國珍珠港，美國對日宣戰，自此開始，美國正式捲入二戰。同時，納粹德國已經開始咗德國核武器開發計劃「鈾計劃」，目的係整到核武器，用喺二戰之中。一啲美國科學家提出，要喺納粹德國之前研發出原子彈。
第二次世界大戰期間嘅1941年4月6號，軸心國侵略南斯拉夫，佔領晒全境，國王同王室家族走佬去外國。南斯拉夫即刻畀鄰國分咗，匈牙利同保加利亞佔領一啲邊境地區，而克羅地亞獨立國成立，新成立嘅塞爾維亞救國政府就統治剩返嘅領土。
到1945年，德國撤出南斯拉夫。但係南斯拉夫响嗰年11月廢君主制，宣布成立共產黨政府，南斯拉夫再唔係王國。1946年1月31號，南斯拉夫組成南斯拉夫人民聯邦共和國，1963年又改名做南斯拉夫社會主義聯邦共和國。
1991年到1992年，南斯拉夫分裂，斯洛文尼亞、克羅地亞、波斯尼亞黑塞哥維那同埋馬其頓共和國先後獨立。最後塞爾維亞同埋黑山兩個加盟國組成南斯拉夫聯盟共和國，2003年又改名做塞爾維亞黑山。2006年黑山獨立，南斯拉夫正式玩完。
慰安婦，係指日本軍喺第二次世界大戰嗰陣徵召，為日本軍人提供性服務嘅女人，當中有好多係俾人強迫或者誘騙而淪為性奴隸。日本著名詞典《廣辭苑》對「慰安婦」一詞嘅解釋係「隨軍到戰地部隊慰問官兵嘅女人」，但係大多數歷史學者將慰安婦定義為「被迫充當日軍性奴隸嘅婦女」。
1931年11月，日本海軍將日本僑民響上海經營嘅4間風俗場所指定為慰安所，從此慰安婦嘅制度蔓延到日本喺東亞嘅成個戰場。二戰末期，美軍同聯合國盟軍進入亞太戰場之後，日本同韓國為咗防止美軍騷擾當地嘅婦女，曾經針對美軍招募慰安婦同設立慰安所。
1931年11月，日本海軍將日本僑民喺上海虹口經營嘅4間風俗場所指定為日本海軍特別「慰安所」，其中「大一沙龍」係世界上第一間日軍慰安所，亦都係存在時間最長嘅慰安所，其它三間係「小松亭」、「永樂館」同「三好館」。
喺呢個制度之下，東亞有幾十萬婦女俾日軍徵召為軍妓。朝鮮中央通訊社主張朝鮮人慰安婦有14萬人，上海師範大學教授蘇智良主張有二十萬中國婦女淪為慰安婦，但係兩者都無數據來源。婦女救援基金會主張台灣嘅慰安婦至少有1200人。
證據顯示，有好多慰安婦惹到性病，重有尐因為多次墮胎而不孕。慰安婦有時重要充當護士、工人甚至係士兵，極個別情況之下，為咗掩蓋罪證，佢哋重會被集體槍殺。有調查顯示，慰安婦只可以攞40%賣淫所賺嘅錢，60%要交俾軍方。
學者秦郁彥話慰安婦有一半日本人、一半朝鮮人，但係介紹人百分百都係朝鮮人。1944年，美軍情報心理戰部門嘅報告指出，喺緬甸慰安所嘅朝鮮女人還完債就返去朝鮮，另外慰安婦有個人房間，有拒絕接客嘅自由，每星期有一日休息，生活充裕。
經過長時間，阿什肯納茲猶太人因應住喺歐洲嘅傳統變化，而不斷翻新佢哋對猶太教嘅認知。喺18同19世紀期間，因爲當時喺歐洲嘅民族主義興旺，所以令唔少喺德國嘅猶太人開始由講依地話轉做講德文，改變咗當時所認識嘅猶太身份。
喺11世紀，阿什肯納茲猶太人只係全球嘅猶太人口嘅3%，到1930年，已經升到成爲全球92%嘅猶太人口。經過猶太人大屠殺之後，阿什肯納茲猶太人嘅人口大減。喺1933年，全世界嘅猶太人口係大約1530萬。
思覺失調，又叫精神症，古稱失心瘋，失心病，係一類精神障礙，係精神疾病嘅兩大分類之一，另一類係神經症。表現爲思考、感知、行爲等唔自然嘅症狀，呢啲症狀嘅特徵係妄想同幻覺，呢種心智失常嘅情狀描摹爲「同實在冇咗聯繫」。
嚴密來講，呢啲症狀令人檢討唔到現實。好多引發精神分裂嘅原因亦會引發思覺失調，因爲嗰啲症狀亦係精神分裂症嘅症狀。專門意義上嘅精神病就係指思覺失調，放喺精神疾病之下，又稱呼做精神病性障礙。以上係現行嘅醫學上嘅用法。
同性戀又叫做同性向，係指對相同性別嘅人產生性吸引或愛慕嘅一種性取向。而有呢種性傾向嘅人，叫做同性戀者。同性戀有時亦可以用來描述同性性行為，即係指同性成員間發生嘅性行為，而唔理參與者嘅性取向係點。同佢相對嘅有異性戀、雙性向、無性向。
而19世紀嘅精神學通過根據個人性格來分類嘅傳統，亦都令「同性戀」呢個概念不斷被豐富並最終發展出「性取向」呢個概念。喺今日，西方好多語言都有從「Homosexual」衍生出來嘅單詞。而響英文當中，由於「Homosexuality」呢個單詞根源於精神病學，並且係非常正規嘅表達，所以好多同志都唔接受被叫做「Homosexuals」，而更鍾意用另外一個已經廣泛使用嘅單詞「Gay」。
「Gay」本身係一個隱諱語，原來嘅意思係「感覺快樂嘅」，「令人高興嘅」。19世紀，妓女開始被戲稱為「Gay women」，與此同時社會上將嗰啲游手好閑嘅花花公子稱為「Gay」。20世紀初，美國嘅部分同性戀者開始用「Gay」呢個詞作為自己自身嘅標簽，以區別響病理同臨床上被廣泛使用嘅單詞「Homosexual」。
到咗20世紀60、70年代，美國同性戀團體強烈要求各個媒體喺報道同播放涉及同性戀消息嘅時候用「Gay」替代「Homosexual」。作為回應，「Gay」呢個單詞先至開始逐漸被媒體接受同使用。但實際上，呢個係一個好漫長嘅過程。
響西方，而家一般用「Lesbian」來稱呼女同性戀者。呢個單詞源於古希臘一個小島嘅名「Lesbos」。呢個小島位於愛琴海、土耳其西北部沿岸附近，多石山，係伊奧利亞人嘅一個重要居住地。公元前7世紀，Lesbos島以抒情詩人聞名，響呢啲詩人當中，最出名嘅係女同性戀詩人薩福。
「Lesbian」本來係指居住喺呢個島上邊嘅人，但係響薩福以後，「Lesbian」呢個詞有咗新嘅注解。19世紀末，醫學界開始用「Lesbian」去指同薩福有同樣性取向嘅女性。由嗰陣時開始，「Lesbian」開始包含女性同性戀嘅含義，開始被廣泛應用。
響現代中文口語入邊，經常用「同志」來稱呼同性戀者。另外重有粵語從英文單詞「Gay」吸收嘅稱謂「基」、「基佬」，但係呢個詞通常有唔好嘅意思。中國大陸照住「gay」同「基佬」，創造出「給」、「給佬」嘅稱謂，主要流行於新浪微博等後生仔聚集嘅網絡平台。
帶有貶損意義嘅單詞重有譬如「玻璃」、「兔子」等。喺一啲地區嘅方言入邊，重會將男同性戀者叫做「飄飄」。另外，因為李安嘅電影《斷背山》奪得奧斯卡後，「斷背」亦開始用來稱呼同性戀者。香港亦有人喺互聯網上面用「hehe」［兩個英詞「he」疊埋］指男性同戀。
而男同志亦有一套名詞同埋用語。例如台灣同志文化術語裏面比較普遍嘅用語係「C貨」，係由英語「Sissy」同埋「Nancy」衍生出來，指氣質陰柔嘅男同志。Macho Queen指外貌非常陽剛，身型健壯，但隱約有陰柔特質或動作同埋諗法嘅男同志。
好多國家都唔阻止成人之間自願嘅同性性行為。有一啲地方更進一步承認同性伴侶間嘅權利等。而有啲國家或地區就會嚴格限制呢種權力，包括對發生呢類行為嘅人處以極刑，好似伊朗或尼日利亞部分地區呢啲穆斯林原教旨主義地區。
「出櫃」一詞係來自英文單詞Coming out。呢個術語用來表示一位同性戀者正式向外界公開自己嘅同性戀性取向。通常來講，出櫃會分為三個階段。第一個階段就係「認識自己」，以及對同性關係嘅認同。通常呢個過程叫做「自我出櫃」。
第二個階段就係指同性戀者決定向其他人，譬如屋企人、朋友、同事或同學等。呢個階段最早可能喺11歲嘅時候就會發生，但亦有人到咗40歲或之後先至會意識到。第三個階段通常係指以同志身份公開生活。喺當今嘅美國，好多人會係高中或者大學嘅時候出櫃。
同性之間嘅愛情通過文學同藝術得以保留。喺西方文化中，男同性戀嘅印記可以追溯到藝術嘅根基，遠達古希臘文明。荷馬嘅《伊利亞特》被認為係以表達兩個男人之間嘅愛情為主旨。帕拉圖嘅Symposium亦都令讀者有呢方面嘅聯想，喺某啲地方甚至表現出男同性戀間嘅愛情優越過異性戀嘅愛情。
喺伊斯蘭文化中，表現同性愛情嘅作家有Abu Nuwas同Omar Khayyam。而被稱為「世界上第一部真正嘅小說」嘅日本名作《源氏物語》亦有呢方面嘅記述。喺當代嘅日本，一種被稱為㚻嘅次文化動畫主要集中描繪男同性戀者。
響20世紀，Noel Coward同埋David Bowie將同性愛情帶入西方流行音樂入邊。亦係到咗呢個時候，女同性戀愛情文學先至從古希臘詩人Sappho之後嘅沉默時期，通過歌手、作曲家同埋詩人開始再度形成規模。
響1990年代，好多美國電視喜劇開始出現同志角色。1997年，Ellen DeGeneres響情景喜劇Ellen中扮演女同志出櫃嘅嗰集係美國曾轟動一時，並帶來呢部喜劇片嘅最高收視率。但係之後收視率就不斷降低，並最後取消。
戲劇作家創作咗好多膾炙人口嘅同性愛情劇，比如田納西·威廉斯嘅Cat on a Hot Tin Roof同Tony Kushner嘅Angles In America。同性戀主題亦頻繁出現喺百老匯嘅音樂劇中，比如A Chorus Line同埋Rent。
喺美國，根據美國聯邦調查局嘅報告顯示，2004年度喺差館備案嘅仇恨案件中，有15.6%係針對性取向方面嘅。而當中有61%嘅個案係針對男同性戀者。1998年，一位同性戀學生Mattew Shepard被仇殺嘅案件係美國最著名嘅案件之一。
而家，重有一啲國家對發生同性性行為嘅人判處死刑，比如伊朗、毛里塔尼亞、尼日利亞、巴基斯坦、沙特阿拉伯、阿聯酋同埋也門。歷史上亦有一啲國家判處同性戀死刑，包括Constantine時期嘅羅馬帝國、納粹德國同埋塔利班時期嘅阿富汗。
同性性行為的確喺動物王國中發現，特別係社交嘅物種。尤其係海鳥、哺乳動物、馬騮同人科。同性性行為已經喺大概1500種動物身上發現，而其中嘅500種已經良好㩒記錄咗落嚟。佐治城大學教授Janet Mann特別噉理論化咗動物同性戀現象，至少喺海豚中，同性性行為係進化嘅好處，可以最小化種內嘅侵略，尤其喺雄性中。
而家，響有啲文化入邊，同性戀仍然被視為「非自然」同埋非法嘅。響一啲穆斯林同埋非洲國家，同性戀甚至係會被判處死刑。譬如最近一單被廣泛報道嘅案件，兩名青少年，Mahmoud Asgari同埋Ayaz Marhoni由於被人發現響度進行同性性行為，而響2005年被絞死。
目前全球一共有30個國家認可同性婚姻。荷蘭響2001年首先合法化同性婚姻，成為全球第一。而家響比利時、加拿大、南非、西班牙同埋美國嘅麻薩諸塞州，同性婚姻都得到政府承認。以色列嘅最高法院裁定該國認可響其他國家嘅同性婚姻，但係同性婚姻響當地仍然係非法嘅。
而其他國家，包括歐盟嘅大部分國家，就立法允許民事結合。呢種關係畀同性戀伴侶同其他異性戀夫婦相似嘅法律權利，包括繼承同埋移民。好多斯堪的納維亞國家都通過咗民事結合法律。而響美國，承認民事結合或者家庭伴侶關係並提供幾乎所有婚姻權利嘅州有加州、佛蒙特州、康涅狄格州同埋新澤西州。
通常認為同性性關係喺古希臘係好普遍，但係K.J.多佛話，咁樣嘅關係同男女間嘅婚姻關係並存，而係發生喺之前定係一齊，一個成年男人會有一個未成年男人同伴，佢會成為「愛者」，而較後生嘅成為「被愛者」，喺呢種關係入面，被愛者覺得渴望被認為係唔適宜嘅，因為佢重未有男子氣概，受到欲望同尊敬嘅驅使，愛者會無私咁奉獻嗮所有被愛者要求嘅用於繁榮社會嘅教育。
一個成日拗嘅焦點係喺現代社會以前嘅同性戀唔同而家嘅同性戀，批評者拗，雖然唔同時代嘅同性戀者有唔同嘅特徵，但係潛藏嘅欲望機制一直存在，佢唔係現代社會嘅產物，同時，儘管同性戀嘅表現方式同社會結構緊密相連，但佢嘅特質就總是穩定嘅、持久嘅。
勞動改造營管理總局），係1918年至1960年間前蘇聯政府國家安全部門嘅一個下屬機構，負責管理全國嘅勞改營。古拉格係蘇聯嘅國家政治保衛總局、內務人民委員部嘅分支部門，執行勞改、扣留等職務。呢啲營房被囚人士中包括唔同類型嘅罪犯，日後成為鎮壓反對蘇聯異見人士嘅工具，被囚禁人士數以百萬計。
雅爾達會議，又叫雅爾達密約，係美國、英國同蘇聯三國首腦羅斯福、邱吉爾同史太林喺第二次世界大戰後期秘密召開嘅一次會，喺1945年2月4至11號喺蘇聯克里米亞雅爾塔搞。呢次會議並無搵到中華民國嘅蔣介石，會議內容亦都無顧及中國嘅權益。
蒙古人民共和國係蒙古喺1924年到1992年期間嘅國號，喺蘇聯支持底下由中華民國蒙古地方獨立，係繼蘇聯後世界上第二個行社會主義嘅國家，一直都好依賴蘇聯幫手，係典型嘅附庸國。去到蘇聯解體後，蒙古人民共和國爆發民主革命，最後成功改革做多黨制嘅市場經濟政府，改國號蒙古國。
聯合國秘書長係聯合國秘書處嘅阿頭。按照《聯合國憲章》，秘密長係由安理會推薦。佢係負責秘書處工作，會將任何威脅國家和平叫安理會關注，亦要做安理會等或其他大機構嘅嘢。對全世界嚟講，秘書長係代表住聯合國，亦都用呢個身份做和事佬。
倫敦希斯路國際機場，通常簡稱為希斯路機場，位於英國英格蘭大倫敦希靈登區，距離倫敦中心有15英里遠。希斯路機場由BAA負責營運，係英國航空同維珍航空嘅樞紐機場以及英倫航空嘅主要機場，係倫敦最主要嘅聯外機場，亦係全英國乃至全世界最繁忙嘅機場之一，喺全球眾多機場中排行第三，僅次於美國嘅亞特蘭大機場同埋中國嘅北京首都國際機場。
由於機場開出眾多嘅跨境航班，因此以跨境嘅客量計算，希斯路機場嘅客流量係最高嘅。截至2004年，希斯路機場係全歐洲最繁忙嘅機場，比巴黎戴高樂機場同法蘭克福國際機場嘅客量重要高出31.5%，但航班數目就比嗰兩個機場嘅總和少三分之一。
世界銀行集團係一個由五個機構組成嘅國際組織，技術上嚟講係屬於聯合國嘅一部分，總部位於美國華盛頓哥倫比亞特區，主要嘅任務係為有需要嘅國家提供意見同金錢援助，幫佢哋發展經濟同滅貧。哩個組織喺1945年12月27號正式成立，並且喺1946年6月25號開始運作，而第一批貸款就喺1947年5月9號批出。
NBA，係美國同加拿大嘅籃球聯盟。NBA有好多勁嘅籃球球員，重比其他職業籃球比賽有高啲嘅比賽水準。好多嚟自世界各地嘅傑出籃球員都希望加入 NBA 嘅球隊，從而一舉成名。NBA 嘅圖案其實係前洛杉磯湖人球員謝利韋斯嘅側影。
2023年5月23號，有一位中國網民未經許可，偷錄咗國泰航空空姐喺休息室嘅錄音，並且喺小紅書度投訴國泰空姐唔禮貌對待佢地。呢個事件引起好多社會討論，國泰航空解僱咗三個有關嘅空姐，行政總裁林兆波公開道歉。
而另一邊，中國傳媒人胡錫進同香港特首李家超都公開發聲，將呢個事件升級到香港人對中國人嘅歧視心態問題，不過呢啲做法遭到傳媒同部分民主派人士嘅批評。國泰工會亦批評，點解管理層冇好好保護佢哋同埋唔禁止呢啲未經允許嘅錄音事件發生，明明員工指引已經清楚講明呢啲行為係唔可以容忍嘅。
1968年，學習院大學法學部政治學科畢業，攞到政治學士學位。響同年4月去到1970年8月嘅兩年間，佢到英國嘅牛津大學留學，係二戰後第一位出國留學嘅日本皇室成員。留學初期英文差過嚿屎，淨係聽得明某啲日常用語，後嚟先至有改善。
係香港電影業一年一度嘅盛事，而且係港產電影之中最重要嘅獎項。金像獎見證咗香港電影業嘅起跌。2003年得獎嘅《無間道》係代表作之一，嚢括咗最佳男女主角、最佳男女配角、最佳電影、最佳導演、最佳編劇等等嘅獎項。
立法會議員天主教監察組喺2006年10月發表《2005－2006年度監察報告》，指出霍震霆連續5年並無提出任何動議同修正案，考勤表現並不滿意。由於功能組別嘅制度設計，令功能組別嘅霍震霆較民選議員容易連任，甚至自動當選。
黃百鳴早年曾經喺無綫電視做演員，曾經喺無綫劇集《民間傳奇》入面演過戲。無耐佢投身電影圈，成立咗新藝城影業，專門拍攝電影。佢製作嘅電影好多，以笑片最成功，好似1982年佢嗰部《最佳拍檔》就收二千七百萬票房，破咗香港歷嚟票房紀錄。
黃百鳴係香港親中陣營嘅支持者，2020年5月尾曾經有份參與一份聯署，支持北京未經諮詢或香港人同意而強行訂立，兼且惹起泛民主派爭議嘅《香港國家安全法》，但有關聯署之後被踢爆做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年瓜老襯。
衞生福利及食物局係香港特別行政區政府嘅前決策局，專責香港嘅環境衛生、醫療、社會福利同食物安全。喺2002年7月1號成立，2007年7月1號決策局改組之後，食物衛生同社會福利事務分別改由食物及衞生局同勞工及福利局負責。
金馬獎係臺灣電影獎，1962年開始每年頒一次，係華語電影最高榮譽。競逐資格最初只係限臺灣製作嘅國語電影，之後資格逐漸放寬，到2016年開始，只要導演同其他主要創作人員中有7個或以上係華人，就有資格角逐。
1966年，當佢高中畢業後，就到瑞典陸軍、瑞典海軍同瑞典空軍接受兩年半嘅軍事訓練。1968年，佢完成咗軍事訓練，而因此升到上尉同中尉。佢亦曾經到烏普薩拉大學同斯德哥爾摩大學讀歷史、社會學、政治科學、財務權益同埋經濟學。
2000年，當時有厭食症嘅維多利亞王儲響健身室識咗丹尼爾·威士特寧，之後仲拍拖。卡爾十六世知道後非常反對。但係丹尼爾肯去學嚴格嘅皇室禮儀，最終得到咗國王嘅接受。佢哋響2009年結婚，而丹尼爾亦破天荒被封為「丹尼爾親王，西約特蘭公爵」。
直到2011年5月，有人影到佢同另外兩個女人一齊裸體嘅相，有傳指同拳擊手兼性俱樂部負責人Mille Marković有關，響國內又一次引起討論。卡爾十六世發表聲明，話自己冇去過風俗店，更加話自己唔會因為咁而退位。
2011年12月，報紙Expressen指出，個張裸體相其實係卡爾十六世響1976年同王后影嘅相，後嚟畀人改成兩個裸體女人，即係呢張相係畀人P圖咗嘅。而Mille Marković之前亦試過整啲新聞出嚟去嚇一位名人。
卡比路係意大利足球員同足球教練，分別以球員同教練身份效力過羅馬體育會、祖雲達斯同AC米蘭等意大利足球會，亦代表過意大利足球代表隊出席喺西德舉行嘅1974年FIFA世界盃。另外重兩度執教西班牙甲組足球聯賽球會皇家馬德里，國家足球隊方面就執教過英倫同俄羅斯足球代表隊。
房委會又公佈領匯按每單位發售價約10至11緡全球發售約20億個基金單位，定喺2004年12月16號掛牌上市，並將領匯2005年及2006年度年息分派率訂約於6.5%之間，比一般房地產信託基金嘅4%至5%回報為高。
由於估值偏低，即是全香港公屋商場同停車場只值200億元，所以上市回報可觀，吸引投資者，領匯招股反應熱烈，超過51萬名市民遞表申請，公開招股因此超額認購超過130倍，連同機構投資者嘅超額認購，令市場資金被凍結約5,900億元。
同香港地鐵上市唔同，今次領匯上市冇經立法會審議，冇檢討《房屋條例》。2004年12月8號，領匯截止認購前一日，包括盧少蘭在內嘅兩名公屋居民入稟高等法院申請司法覆核，指房委會違反《房屋條例》要求法庭禁止房委會將資產注入領匯上市。
任關佩英，GBS，JP係香港前公務員同官，做過運輸署署長、廉政專員同前環境食物局局長，外號「鐵蝴蝶」。佢喺香港出世，籍貫廣東南海，喺嘉諾撒聖心書院畢業，1969年香港大學英國語言文學系畢業，同年加入香港政府做政務官。
1946年響東京都出世，係第三代市川段四郎二仔。十一歲嗰陣以「初代市川龜治郎」出道。1963年第二次襲名，改名叫第四代市川團子。1969年響慶應義塾大學畢業，同年5月改名叫第四代市川段四郎。2016年，佢獲頒旭日雙光章。
白彪係香港男演員，曾經係佳藝電視藝員，最出名角色係電視劇《射鵰英雄傳》同《神鵰俠侶》嘅郭靖，之後先後幫過麗的電視、無綫電視、香港電視網絡同ViuTV拍劇。2021年1月，佢憑劇集《香港愛情故事》喺《萬千星輝頒獎典禮2020》攞到「最佳男配角」。
陳小魯係中國大陸嘅企業家，亦係陳毅個仔，山東臨沂人，祖籍四川資陽樂至縣。1969年加入中國共產黨後，做咗中國人民解放軍第39軍244團政治處主任，之後亦去過博時基金管理同埋江西長運股份做過波士。2015年初喺安邦集團做緊董事時，試過因債務而陷入輿論漩渦。
十大傑出青年選舉由國際青年商會香港總會1970年創辦，每年一次。主要目的係表揚工作上有卓越表現，對社會有大貢獻，年紀介乎21至40之間嘅香港青年，鼓勵青年人積極參與社會服務，激勵青年發展個人事業，同埋公眾服務銳意進取。
1946年響東京都出世，係市川團十郎 嘅大仔，下有一個細妹市川壽紅，堂大佬有松本白鸚 同中村吉右衛門 。七歲嗰年以真名出道，1958年改名叫第六代市川新之助，之後分別響青山學院高等部同日本大學藝術學部畢業。
2004年宣佈大仔第七代市川新之助將會改名叫「第十一代市川海老藏」，同年團十郎患上白血病，公開活動暫時停止，半年後復出。一年後個病復發，公開活動再一次停止，之後更加有慢性嘅貧血徵狀，因而患上「骨髄異形成症候群」，要接受輸血。
馮素波係香港女演員，而家係無綫電視藝員。佢喺香港出世，祖籍廣東中山，1960年代拍過唔少粵語電影，1986年加入亞洲電視，1990年轉去無綫電視，2012年曾轉到香港電視網絡，2015年返無綫電視，2022年獲准參與其他電視台演出，所以接拍ViuTV劇集《繩角》。
雖然馮素波喺ViuTV劇集《繩角》入面戲份唔多，但因為佢同歌手盧瀚霆似樣，更曾經喺廣告入面扮盧瀚霆，喺一班盧瀚霆嘅支持者「愛屋及烏」力推之下，結果喺完全由網民投選嘅「觀眾在民間電視大獎2022」入面以大約兩成得票攞到「民選最佳女配角」。
耶倫係美國猶太裔經濟學家同經濟學教授，美國財政部長，做過美國聯邦儲備局副主席同主席。2013年10月9號，時任美國總統奧巴馬提名渠接替伯南克出任聯邦儲備局主席。2014年2月3號就職，成為聯邦儲備局成立一百年來首位女性主席。
1988年盧武鉉俾金永三邀請入政治，任第13，14任韓國國會議員，1990年同金永三脫離政治聯繫自立。盧武鉉喺2002年12月19號嘅總統選舉入面擊敗韓國國家黨嘅李會昌，2003年2月25號正式上任，一路做到2008年2月25號。
吳光正阿爸吳紹麟係曾經喺德國留學嘅建築學博士。吳光正5歲時隨父母定居香港，之後曾經到美國留學，主修物理同數學，攞到俄亥俄州辛辛那提大學學士，再喺哥倫比亞大學商學院攞到工商管理碩士學位。畢業後試過喺紐約同埋香港嘅美國大通銀行任職，1973年同船王包玉剛嘅次女包陪容結婚，1975年喺包玉剛旗下嘅環球船運集團做董事。
2012年9月12號，吳光正家族以私人名義買入龍湖地產5.04%股權，成為公司第二大股東。喺12月6號再度增持，以每股均價15.203元，買入45萬股，涉資共684.13萬元，持股比例由5.99%增至6%。
香港以前治安由清朝當地人自己管自己，1841年之後出現英軍兼做差人。收尾出現大頭綠衣同華籍幫板。喺1960至70年代出現最大嘅貪污集團四大探長，管地下規矩。1973年總警司葛伯亦俾人踢爆貪污。1974年總督特派廉政專員公署成立之後開始肅貪，搞到1977年警廉衝突，廉署總部俾差人圍，港督要出特赦解決。
而對於不滿佢哋嘅市民、監察差人行為嘅記者同區議員，差人會對佢哋敵視甚至以暴力對待，特別係經常直播示威現場影到差人衰嘢嘅媒體，好似香港電台咁，「一哥」寫過好多投訴信話港台「報道偏頗」，而前線差人對港台記者亦都非常唔友善。
香港警察近年表現令示威者同普羅市民都不敢恭維，有調查更顯示有近半市民畀零分佢哋，而家香港有好多人會直接將所有警察稱呼做「黑警」，以表達對警方執法嘅不滿。另外，喺2020年9月，因應警察對網媒工作者嘅不友善，甚至對媒體嘅採訪權進行篩選，60幾個網媒夾埋成立咗香港網絡新聞工作者聯盟。
2008年3月2號，喺契妹沈殿霞嘅追思會上便，鄧光榮公開要求沈嘅前夫鄭少秋上台交代，咁多年嚟有無理前妻沈殿霞同埋照顧個囡鄭欣宜。但係呢個做法引嚟觀眾好不滿，重對佢產生咗負面評價，亦因為咁，佢就畀當時嘅網民起咗個「殯儀之星」嘅謔稱。
2011年3月29號夜晚九點半左右喺喺何文田嘉道理道嘅屋企昏迷，救護員到場後證實佢死咗，享年64歲。初步相信佢心臟病發。因為喺電影界入便，佢同成龍都有「大哥」嘅尊號，鄧光榮死咗之後網絡上便就曾經誤傳成龍死咗。
但係自嗰個年代開始，粵劇式微，觀眾數目不斷下降，羅家英響1991年起開始參與電影演出。最初佢都只係演繹一啲平平無奇嘅配角，直到參與周星馳電影系列演出後，佢先至為人熟悉。1994年羅家英響周星馳主演嘅《國產凌凌漆》裏面飾演「達聞西」一角，令到觀眾留低深刻嘅印象。
自此羅家英就走紅，成日都參與搞笑片嘅演出，其中佢有啲係周星馳電影，例如《西遊記第壹佰零壹回之月光寶盒》兩輯系列就飾演「唐僧」。1995年佢響《女人四十》入面憑住搞笑形象，贏得咗1995年香港電影金像獎最佳男配角。
詹培忠祖籍廣東潮州，9歲落香港，中學畢業。23歲開始炒股票。1980年因協助佳寧上市而成名，畀人叫做「金牌莊家」同「公司醫生」。1998年因被控偽造文件罪名成立，被判坐監而冇咗議員資格。1999年放監。
2006年9月9號，詹培忠同老婆從珠海前往澳門永利酒店，入住日租20,000港元嘅貴賓套房，響賭場貴賓廳同莊家對賭百家樂，贏咗200幾萬港元。但詹培忠曾經形容賭博係「十賭九輸」，勸賭徒緊記佢嘅12字真言，甚或及早收手，回頭是岸。
香港由1841年1月26號起一直到1997年6月30號都係英國嘅殖民地，第一份憲法係由維多利亞女皇以《英皇制誥》形式頒布，叫做《香港殖民地憲章》，1843年6月26號喺總督府公布。呢份憲章訂定成立立法局，授權「在任嘅總督……喺取得立法局嘅意見後……制定同埋通過為維持香港嘅和平、秩序同良好管治……而不時需要嘅所有法律及條例。
立法會最初成立嗰陣叫做定例局，後來改做立法局。最初係由三個部份組成，分別係嚟自政府三司嘅「當然議員」、由政府官員出任嘅「官守議員」，同埋由民間人士出任嘅「非官守議員」。除咗當然議員之外，其餘成員都係由港督委任。
1844年1月11號，立法局舉行第一次會議。1844年2月26號，通過咗第一條香港法例。1845年3月7號，立法會跟據《1843年皇室訓令》第6條，制定同時通過咗第一份《香港立法機關會議規則及常規》。
1850年，委任兩位太平紳士代表大衛·渣甸同約瑟·艾德格成為頭兩位非官方議員。1857年，再委任多兩位官方議員同一位非官方議員。1884年，擴大立法局嘅成員人數到七位官方議員同五位非官方議員，其中包括一位華人伍才。
1960年代，香港經歷因文革而引發嘅六七暴動，政府一方面推出香港節呢類文化活動嚟安撫民心，另一方面又籌備代議政制，令市民有參與政制嘅機會。1967年，立法局成員人數增加到26位，官守同非官守議員各佔13位，之後1972年加到30人，比例仍然各佔一半。
1985年立法局搬到位於中環嘅舊最高法院大樓，重第一次推行間接選舉。由於立法局嘅間接選舉同埋當時主要由民選議員組成嘅市政局都極為成功，好多泛民主派成員都要求政府喺1988年引入直接選舉議席，當時叫做「八八直選」。
1991年立法局第一次直接選舉舉行，香港第一個政黨香港民主同盟成立。由於聯票效應，令泛民主派大獲全勝。立法局入面嘅非官守議員為咗對抗泛民主派，以免議會被泛民主派控制，成立咗「啟聯資源中心」，即係今日嘅自由黨前身。
2005年，香港為2008年立法會係咪要實行全面普選而發生好多爭論，全國人民代表大會常務委員會對香港基本法附件一同附件二進行解釋，指出香港如果要改變行政長官同立法會嘅選舉制度，除咗要香港特區行政長官、三份之二立法會議員同意之外，重要得到全國人民代表大會批准先可以實行，間接否決咗2008年普選嘅可能。
2021年3月30號，為咗落實中共中央總書記習近平提出嘅「愛國者治港」要求，全國人大常委會通過決議，確定立法會議席由70席增加到90席，立法會嘅90個議席以40、30、20比例分配議席，又叫「四三二方案」。
喺1998年嘅第一屆立法會選舉度，30席由功能組別產生，10席由選舉委員會選出，20席由地方分區直選產生。2000年嘅第二屆立法會選舉，增加咗由地方分區直選嘅議席，減少由選舉委員會選出嘅議席，其中30席由功能組別產生，6席由選舉委員會選出，24席由地方分區直選產生。
2004年第三屆立法會選舉，廢除咗由選舉委員會選出議席嘅制度，將6席改為由地方直選產生。其中30席經地方分區直選產生，其餘30位經功能組別選舉產生。香港基本法第68條講明最終目標係全部議席都由普選產生。
立法會轄下有3個常設委員會，分別係財務委員會、政府帳目委員會同議員個人利益監察委員會。另外重設有18個事務委員會，定期聽取政府官員嘅簡報，同埋監察政府執行政策同措施，議員可根據需要加入一個或幾個事務委員會。
由1998年第1屆香港立法會選舉開始，全港分為五個選區，議員由普選產生，頭六屆選舉制度係比例代表制。登記選民大約有3百多萬。由1998年到2016年，地區直選議席逐漸增加。2021年開始，選舉制度改做雙議席單票制，地區直選議席減到20席。
自70年代，香港電台改編咗接近四十本亦舒小說做廣播劇，其中包括喜寶、曼陀羅、城市故事之父與子、朝花夕拾、圓舞、流金歲月、筆友、阿修羅、香雪海、千情共抱之錯愛、鏡花緣、玫瑰的故事、玫瑰盛放、玫瑰再見同明年給你送花來。
Hello Kitty，有譯中文名吉蒂貓、堤提貓，係日本嘅Sanrio公司嘅設計師清水侑子喺1974年所創作出嚟嘅卡通明星。Hello Kitty嘅形象一般係一隻左邊耳仔上面有紅色蝴蝶結嘅白色貓仔。特登唔畫個嘴嘅Hello Kitty商標自從1976年註冊以來，而家已經廣為人知。
而第三任Hello Kitty嘅設計師山口裕子，係將Hello Kitty當成貓去設計，佢指刻意唔同Hello Kitty加返個嘴，係為咗令佢永遠保持開心，唔會有太多嘅感情變化，等「每個人見到佢就能夠得到安慰」。
Hello Kitty嘅虛構世界包括一大班朋友同家庭成員。由2004年開始，佢重有咗一個佢自己叫做Charmmy Kitty嘅寵物波斯貓同一隻叫做Sugar嘅寵物倉鼠。 Charmmy好似Hello Kitty但係相比之下更似貓。
曾經擔任海洋委員會主任委員、國立成功大學校長、中華民國行政院科技會報委員、臺灣自來水公司董事、國立成功大學研究總中心主任同行政院國家科學委員會海工學門召集人等多項橫跨學術界同產業界嘅職務。2015年12月29號接任飛航安全調查委員會主任委員，2018年4月28號轉任新成立機關海洋委員會首任主任委員。
陳婉嫻，GBS，SBS，JP，人稱「嫻姐」，係香港立法會九龍東選區同區議會功能界別前議員，東區區議會同黃大仙區議會前議員，香港工會聯合會副會長，民主建港聯盟已退黨創黨成員，同時擔任香港百貨及商業僱員總會監事長，從事勞工服務幾十年，廣東寶安人。